Татарстанда БДИда 100 балл җыйган укучыларга 35 мең сумга кадәр түләнәчәк

Татарстанда 2026 елда Бердәм дәүләт имтиханында (БДИ) максималь балл җыйган чыгарылыш сыныф укучыларына бертапкыр бирелә торган акчалата премияләр тапшырылачак. Бу максатларга республика бюджетыннан 6,78 миллион сум акча бүленде. Бу хакта ТР Финанс министрлыгы мәгълүматларына сылтама белән «Татар-информ» МА хәбәр итә.